Pariskunta työnteli lastenvaunuja – täynnä varastettua postia - Kotimaa - Uutiset - MTV.fi
Pariskunta työnteli lastenvaunuja – täynnä varastettua postia
Julkaistu 05.02.2016 12:44
Vaunuissa ei kuitenkaan poliisin mukaan ollut lapsia, vaan varastetuksi epäiltyä postia.Poliisipartio tapasi alle 30-vuotiaan miehen ja alle 40-vuotiaan naisen Hämeentieltä. He olivat matkalla Arabian kauppakeskukseen. Toisella oli selässään reppu, jossa oli poliisin mukaan lisää varastetuksi epäiltyä postia.
– Pariskunta on poliisin vanha tuttu. Heidän jäljiltään on aiemminkin ollut lastenvaunuja takavarikossa. Viime syksynä vaunuista löytyi tuhannella eurolla varastetuksi epäiltyä tavaraa, sanoo tutkinnanjohtaja, rikoskomisario Outi Petersohn-Järvinen tiedotteessa. Poliisin mukaan avaamattomat postit välitetään oikeille omistajilleen ja avattujen postien omistajiin ollaan yhteydessä.
Pariskuntaa epäillään viestintäsalaisuuden rikkomisesta sekä kahdesta varkaudesta. Lastenvaunukopla kärähti nolosti – varastetut vaunut yritettiin myydä entiselle omistajalle 31.3.2016
Kehäradalla sähkökatkos – junat eivät liikennöi tunnelissa